b"\n_START_ARTICLE_\nResoluci\xc3\xb3 2068 del Consell de Seguretat de les Nacions Unides\n_START_SECTION_\nDetalls\n_START_PARAGRAPH_\nEl Consell va declarar que els propis pa\xc3\xafsos eren responsables de protegir i ajudar els nens en conflictes armatsi que havia millorat l'aplicaci\xc3\xb3 de les resolucions 1612, 1882 i 1998 pel que feia a la desmobilitzaci\xc3\xb3 de milers de nens i la signatura de plans d'acci\xc3\xb3._NEWLINE_Tot i aix\xc3\xb2, observava que les parts d'una s\xc3\xa8rie de conflictes continuaven violant el dret internacional pel que fa al reclutament d'infants en conflicte sense patir cap c\xc3\xa0stig. Els pa\xc3\xafsos eren responsables de castigar el genocidi, els crims contra la humanitat i els crims de guerra comesos contra els nens._NEWLINE_El Consell de Seguretat va celebrar el nomenament el 13 de juliol de 2012 del nou Representant Especial del Secretari General per als nens i els conflictes armats, l'algeriana Leila Zerrougui, i va fer \xc3\xa8mfasi en la import\xc3\xa0ncia del seu mandat._NEWLINE_El Consell va condemnar severament la violaci\xc3\xb3 dels drets dels infants, no sols l'\xc3\xbas com a nens soldat sin\xc3\xb3 tamb\xc3\xa9 el fet que pateixin assassinat, mutilaci\xc3\xb3, violaci\xc3\xb3, altra viol\xc3\xa8ncia sexual, segrestos, atacs contra escoles i hospitals i la denegaci\xc3\xb3 d'acc\xc3\xa9s a l'ajuda humanit\xc3\xa0ria. Tamb\xc3\xa9 va requerir que totes les parts rellevants detinguessin aquestes pr\xc3\xa0ctiques immediatament i prenguessin mesures per protegir els nens, alhora que expressava la seva voluntat d'adoptar mesures espec\xc3\xadfiques contra els perpetradors d'aquestes violacions."